32003R0865
L 124/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 865/2003 НА КОМИСИЯТА
от 19 май 2003 година
относно допълнение към приложението към Регламент (ЕО) № 2400/96 (Cítricos Valencianos или Cítrics Valencians)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 692/2003 на Съвета (2) , и по-специално член 6, параграфи 3 и 4 от него,
като има предвид че:
(1)
Съгласно член 5 от Регламент (ЕИО) № 2081/92, Испания предаде на Комисията заявка за регистрация на означението „Cítricos Valencianos“ или „Cítrics Valencians“ като защитено географско указание.
(2)
Установи се, съгласно член 6, параграф 1 от посочения регламент, че тя отговаря на всички изисквания на този регламент, по-специално, че съдържа всички елементи, предвидени в член 4 от него.
(3)
Никаква декларация за възражение, по смисъла на член 7 от Регламент (ЕИО) № 2081/92 не бе предадена на Комисията след публикуването в Официален вестник на Европейските общности (3) на означението, фигуриращо в приложението на настоящия регламент.
(4)
Следователно, това означение следва да бъде вписано в регистъра на защитените наименования за произход и защитените географски указания и да се ползва със закрила в Общността като защитено географско указание.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 617/2003 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означението, фигуриращо в приложението към настоящия регламент и това означение се вписва в „Регистъра на защитените наименования за произход и защитените географски указания“ предвиден в член 6, параграф 3 от Регламент (ЕИО) № 2081/92 като защитено географско указание (ЗГУ).
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 май 2003 година.